વડા પ્રધાન નરેન્દ્ર મોદીની સરકારે ‘બેટી બચાઓ’નો નારો આપીને સમગ્ર દેશને પ્રભાવિત કર્યો હતો, પરંતુ હવે ભાજપશાસિત જ રાજ્યોમાં અધમ કૃત્યોએ ચિંતા ઉપજાવી છે. ભાજપમાં સુષમા સ્વરાજ, નિર્મલા સીતારામન, સ્મૃતિ ઈરાની, મેનકા ગાંધી, ઉમા ભારતી, સાધ્વી નિરંજન જ્યોતિ, હેમા માલિની, કિરણ ખેર, સાયના એન.સી., શાઝિયા ઈલ્મી, સાધ્વી પ્રાચી જેવા પ્રધાનો અને નેતાઓ છે તે છતાં ભાજપશાસિત રાજ્યોમાં માસૂમ અને સગીર વયની બાળકીઓ પર ગેંગરેપ અને હત્યા જેવા શરમજનક ગુનાઓ બન્યા છે.